Sagsnr. 26186-45

**Referat**

**for møde i Stiftsrådet**

**torsdag den 15. november 2018 kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Per Mel-hof, sognepræst Cecilia Lotko Pontoppidan, Søren Ødum Nielsen – Kgs. Lyngby provsti, Birte Larsen – Frederikssund provsti, Jens Bache – Gentofte provsti, Benny Strømberg Klitbo – Glostrup provsti, Bent Peetz – Frederiksværk provsti, John Theil Münster – Rudersdal provsti, Hans-Henrik Nielsen – Ballerup-Furesø provsti |
| **Afbud** | Michael Georg Clan – Fredensborg provsti, Mogens Kühn Pedersen – Gladsaxe-Herlev provsti, Niels Neerup Villumsen – Høje Taastrup provsti, Otto Rühl – Helsingør Domprovsti, Verner Bech – Hillerød provsti, Tove Wissing Bahne – Rødovre-Hvidovre provsti |
| **Fraværende uden afbud** |  |
| **Fra stiftsadministrationen** | Konstitueret stiftskontorchef Annette Nordenbæk, stiftsfuldmægtig Stefanie Laursen og økonomifuldmægtig Morten Stützer |

**DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Dagsorden blev godkendt. |
| **2** | **Referat af møde den 6. september 2018 til godkendelse** | Referat blev godkendt. |
| **3** | **Meddelelser**  **-** ved formanden  - ved biskoppen  - ved stiftskontorchefen | I forbindelse med det netop afholdte fælles stiftsrådsmøde, var Helsingør stiftsråd repræsenteret ved 3 medlemmer. Der var fuld opbakning til Helsingør stiftsråds initiativ af 7. august 2018 over for Kirkeministeriet om at få afklaret fortolkningsuklarhederne vedrørende kørselsgodtgørelse for stiftsrådsmedlemmer. Næste fælles stiftsrådsmøde vil blive afholdt den 2. november 2019 i Ribe.  Når et stiftsrådsmedlem tilmelder sig en konference direkte – altså uden om stiftsadministrationen – skal man venligst huske at sætte stiftet på cc i mailen. Stiftet giver så formanden besked. Herved har formanden et overblik over, hvorvidt stiftsrådet er repræsenteret.  Formanden har på stiftsrådets vegne modtaget en klage fra et menighedsråd vedrørende fordelingen af ligningsmidler. En behandling af klagen ligger dog udenfor stiftsrådets kompetence, men skal afgøres af stiftsøvrigheden, hvilket menighedsrådet vil blive oplyst om.  Formanden beklagede, at det samlede stiftsråd ikke var blevet orienteret om Ralf Amstrups død den 20. september 2018. Der blev sendt en buket til begravelsen fra stiftsrådet.  Der er stadig mange sognepræstestillinger ledige i stiftet og der modtages fortsat mange kvalificerede ansøgninger, omend antallet af ansøgninger er svagt faldende.  Kirkeministeriet har slået stiftskontorchefstillingen op.  Stiftsadministrationen er opmærksom på, at Ralf Amstrup har været udpeget af stiftsrådet til at deltage i Danske Kirkers Råds møder. En ny udpegning til Danske Kirkers Råd kommer på dagsorden til møde i februar 2019.  Stiftsadministrationen har fået ansat en ny juristvikar, Martin Abild, som er blevet færdiguddannet i sommer. Han har i 2 år været studentermedhjælper i Roskilde stift, hvor han fortsat er ansat til at arbejde 2 dage om ugen. I Helsingør stiftsadministration arbejder han 3 dage om ugen.  Med hensyn til reglerne for databeskyttelse er der tidligere oplyst om, at stifterne har nedsat en arbejdsgruppe, som har arbejdet med at udfærdige noget materiale til fælles brug, herunder samtykkeerklæringer.  Disse er sendt til Kirkeministeriet til godkendelse.  På den baggrund og affødt af et fremsat ønske på seneste møde i Folkekirkens Samarbejdsudvalg, har Kirkeministeriet nedsat et bredt forankret databeskyttelsesforum. Første møde for forummet har været afholdt den 13. november. Mødet har været for repræsentanter udpeget af medlemmerne af Folkekirkens Samarbejdsudvalg.  Forummet har drøftet stifternes materiale og det er planen, at dette snarest vil kunne udsendes.  Endvidere arbejder ministeriet med en it formularløsning for at imødekomme kravet og behovet for sikker e-mail kommunikation mellem borger og præst – borger og menighedsråd.  Der vil også snarest komme nogle oplysninger fra ministeriet om, hvad menighedsrådene skal være opmærksomme på mht. ansøgninger om julehjælp og databeskyttelsesreglerne.  Næste møde for forummet er den 12. december 2018 i ministeriet. |
| **4** | **Valg af formand**  - for 1 år – blandt de læge medlemmer | Søren Ødum blev genvalgt. |
| **5** | **Valg af næstformand**  - for 1 år – blandt de læge medlemmer | Verner Bech blev genvalgt. |
| **6** | **Status for stiftsmidlerne**  Bilag:  - Oversigt over stiftsmidler og Kapital-  opgørelse for Helsingør Stift | Økonomifuldmægtig Morten Stützer orienterede om udviklingen i 2018:  Udlånsprocenten er siden januar 2018 steget fra 61,5% til 72,9%, hvilket er en kombination af 2 ting – nemlig for det første at udlån er steget med 27,3 mio.kr. (56 mio. kr. er udbetalt på udlån, hvilket er det højeste siden 2011). For det andet er indlån faldet med 11,1 mio.kr. i året.  Historisk set er en udlånsprocent på 72,9% stadig lavt.  Restbevillinger er steget med 67,4 mio.kr. til 101,3 mio.kr.  Likvider er faldet med 38,3 mio.kr til 81,2 mio.kr., hvilket udover udbetalinger på udlån også skyldes, at der udbetales mange indeståender til anlægsarbejder.  Likviditeten er således fortsat god, men lige nu ”strømmer” der flere penge ud end ind, hvilket afspejles i estimatet.  Igangværende lån er steget fra 56 til 65 og den gennemsnitlige løbetid er faldet fra 27,7 til 27,2 terminer.  Der er en tendens til, at der ønskes små lån og med kort løbetid og jo større lånet er, jo længere løbetid ønskes der.  Pr. dags dato er udlån steget til 222,9 mio.kr., hvilket er et beskedent + på 4,4 mio.kr. siden 30/9 – likvider og investeringsbeviser er faldet tilsvarende. Restbevillingerne på stiftsmiddellån er faldet til under 100 mio. kr. Så fortsat negativ likviditetsforskydning, men ”tempoet” er faldet i forhold til årets første 9 måneder. |
| **7** | **Bindende stiftsbidrag**  Fastsættelse af budget for 2019 for stifts-bidraget  Bilag:  - Ansøgning af 22. august 2018 fra Udvalg for teologisk efteruddannelse om forhøjelse af budget 2019 med 35.000 kr.  - Budgetopfølgning pr. 30. september 2018  - Forslag til budget 2019 | Økonomifuldmægtig Morten Stützer orienterede vedrørende budgetopfølgning pr. 30. september 2018.  Samlet er der et overskud på 365.177 kr. pr. 30.9.2018 mod et periodiseret budgetunderskud på kr. 307.833. Så en positiv budgetafvigelse på 673.010 kr.  Det nye lønsystem har givet visse udfordringer mht. bogføring af lønningerne. De formodes, at være ”tilnærmelsesvis” korrekte pr. 30/9, men der kan forekomme forskydninger. Men på ingen måde i en størrelsesorden, som vil forrykke det overordnede billede.  Hans Henrik Nielsen gennemgik kort budget 2019, hvor der er budgetteret med et underskud på 308.000 kr. Stiftsbidraget stiger med 100.000 kr. Udvalgene anmodes om fremadrettet at have fokus på at budgettere alle posterne.  Budgettet 2019 blev vedtaget. |
| **8** | **Stiftsbidrag 2020** |  |
| **a** | Bilag:  - Religionspædagogisk Udvalg –forøgelse af kvote af religionspædagogisk konsulent til voksenpædagogisk arbejde fra 25% til 50%.  Der henvises til referat fra Stiftsrådsmødet den 6. september 2018, hvorefter punktets færdigbehandling blev udsat til indeværende møde. | Stiftsrådet besluttede at forøge kvoten for den religionspædagogiske konsulent i 2020 til 50%. |
| **b** | **Udvalgenes budgetønsker for 2020:**  Frist for indsendelse til stiftsadministrationen er den 30. november 2018. Der er dog allerede nu modtaget ønsker fra følgende udvalg:  **- Diakoniudvalget**  Bilag:  - budgetønsker for 2020 samt referat af ud-  valgets møde den 7. september 2018  **- Religionspædagogisk Udvalg**  Bilag:  - brev af 10. oktober 2018, budgetønsker for 2020 | Økonomiudvalget vil på baggrund af de modtagne budgetønsker for 2020 præsentere budget 2020 på næste stiftsrådsmøde i februar 2019.  Der var en kort drøftelse af dåbskonferencen i 2020 som fremgår af budget for religionspædagogisk udvalg. |
| **9** | **Fællesfondens Budgetsamråd**  Orientering ved Hans-Henrik Nielsen | Hans-Henrik Nielsen orienterede om, hvilke ansøgninger der er blevet tildelt midler fra omprioriteringspuljen.  Der blev givet støtte til bl.a.  Folkekirkens Kirkemusikskoler  Folkekirkens Uddannelses – og Videnscenter (støtte i 3 år)  Folkekirkens It  Landsforeningen af Menighedsråd vedr. Folkemøde 2019  Sankt Petri menighede  Selskabet for kirkelig kunst    Herefter fulgte der en kort orientering vedrørende fællesfondens pensionsforpligtelsen for tjenestemandsstillinger (kirkefunktionærer). |
| **10** | **Den fælles kapitalforvaltning**  Orientering ved John Theil Münster  Bilag:  - Referat, investeringspolitik og retnings-  linjer for køb af erhvervsobligationer fra  mødet i Stifternes Fælles Kapitalforvaltning  den 2. november 2018 | John Theil Münster orienterede om bestyrelsesmøde afholdt den 2. november 2018.  Der er i bestyrelsen enighed om, at gå i gang med at investere i erhvervsobligationer dog er der stadig en del skepsis forbundet med disse investeringer.  Bestyrelsen vil følge investeringerne tæt. |
| **11** | **Stiftsudvalgsformændene**  Bilag:  - Forslag til stiftskonsulenternes ansættelses-  forhold | Stiftsrådet drøftede det modtagne brev fra stiftsudvalgsformændene.  Stiftsrådet opfordrer udvalgene til at være tydelige med hensyn til ønske om ansættelsesperiodens længde allerede når stillingen skal slås op.  Stiftsrådet er positiv indstillet over for en tidsbegrænset ansættelse på 3 år og opfordrer til, at der 1 år før udløb af stillingen tages stilling til en evt. forlængelse. Herved sikres der en kontinuitet i konsulentens aktivitetsniveau og det sikres, at der ikke sker et dyk i aktiviteter grundet usikkerhed om ansættelsesperioden. En forlængelse af stillingen skal dog ikke nødvendigvis være på 3 år. |
| **12** | **Orientering om status på arbejde med stiftsanalysen**  Orientering ved kst. stiftskontorchef Annette Nordenbæk | Annette Nordenbæk orienterede om det arbejde, som Kirkeministeriet har igangsat som opfølgning på stiftsanalysen. Analysen er tidligere blevet omtalt for stiftsrådet.  Kirkeministeriet har nedsat 5 arbejdsgrupper, hvoraf de 3 afslutter deres arbejde med udgangen af november. Derefter påbegynder de 2 resterende grupper arbejdet, som slutter til maj 2019.  Gruppernes afrapportering skal munde ud i forslag til en ny bevillingsmodel, forslag til hvilke opgaver stiftsadministrationen skal løse fremover og en indstilling til kompetenceudvikling og strategiproces rettet mod den fremtidige opgavesammensætning.  Stiftsadministrationen har ligeledes igangsat flere initiativer, herunder at øge menighedsrådets kendskab til stiftsadministrationen ved omtale i stiftsmagasinet, foto og direkte telefonnumre af personalet på stiftets hjemmesiden, snarlig afholdelse af ”byggerunder” i forår og efterår, hvor menighedsrådet får besøg af konsulenterne og stiftsadministrationen til drøftelse af et byggeprojekt i den indledende fase og der arbejdes på afholdelse af ”gå-hjem-møder” for menighedsråd i samarbejde med Københavns stift om relevante emner for menighedsrådsarbejde. |
| **13** | **Orientering fra udvalg**  **GIAS Center:**  Bilag:  - Brev af 28. september 2018 vedrørende ud-  bud af systemerne KAS og GIAS  **Folkekirkens mellemkirkelige Råd:**  Bilag:  - Invitation og program for Årsmøde i MKR  den 25.-26. januar 2019 – **tilmeldingsfrist**  **den 17. december 2018** - tilmelding sker direkte til: [stiftsudvalg@interchurch.dk](mailto:stiftsudvalg@interchurch.dk) eller på tlf.: 33 11 44 88.  Ved direkte tilmelding til konferencer, bedes I sætte stiftsadministrationen på cc, hvorefter stiftsrådets formand orienteres om, at stiftsrådet er repræsenteret.  **Mellemkirkeligt Udvalg:**  Bilag:  - Referat fra møde i MKU den 22. august  2018.  - Referat fra møde i MKU den 31. oktober  2018  **Religionspædagogisk Udvalg**  Bilag:  - Referat fra møde den 10. oktober 2018 | GIAS forespørger om stiftsrådet kan acceptere en udgift på 11.000 kr. i forbindelse med afholdelse af udgifter til ekstern bistand forud for udbud for systemerne KAS og GIAS. Stiftsrådet accepterede beløbet som betales af det udbytte som stiftsrådet modtager af stiftskapitalen.  Det blev oplyst, at Otto Rühl deltager i årsmødet. |
| **14** | **Kommende møder**  Torsdag den 7. februar 2019, kl. 16.00  Torsdag den 23. maj 2019, kl. 16.00  Torsdag den 5. september 2019 kl. 16.00  Torsdag den 14. november 2019 kl. 16.00  Torsdag den 6. februar 2020 kl. 16.00 |  |
| **15** | **Eventuelt** |  |

Referatet blev ikke oplæst ved mødets afslutning.

Referatet blev underskrevet af stiftsrådsmedlemmerne.

Mødet sluttede kl. 17.40